**ELŐTERJESZTÉS**

**A KÉPVISELŐ-TESTÜLET**

**2018. november 28-i rendkivüli ülésére**

**Telki Község Helyi Építési Szabályzat módosítása**

**– véleményezési eljárás lezárása -**

**1.**

A napirendet tárgyaló ülés dátuma: 2018.11.28.

A napirendet tárgyaló ülés: Pénzügyi Bizottság, Képviselő-testület

Az előterjesztést készítette: jegyző

Előterjesztő: polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

Az előterjesztés mellékletei:1 db

**1.Előzmények**, különösen az adott tárgykörben hozott korábbi testületi döntések és azok végrehajtásának állása: *Telki Község Képviselő-testülete 135/2018. (X.05.) Öh. számú határozata*

**2. JOGSZABÁLYI HIVATKOZÁS**: *A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (továbbiakban: Tkr.) 32. § (1) bekezdés c) pontja*

**Költségkihatások** és egyéb szükséges feltételek, illetve megteremtésük javasolt forrásai: *Költségkihatása nincs*

**3. Tényállás bemutatása:**

Telki Község Képviselő-testülete 135/2018. (X.05.) Öh. számú határozatában kiemelt fejlesztési területté nyilvánította a Sportcsarnok megvalósítása érdekében a Telki 731/22 hrsz.-ú területet és elfogadta, hogy Telki helyi építési szabályzata módosításra kerüljön a létesítmény megvalósítása érdekében.

Telki Község 15/2016. (XII.13.) önkormányzati rendelettel jóváhagyott Helyi építési szabályzatának módosítását, valamint az 1. mellékletét képező belterületi szabályozási tervnek a 731/22 hrsz.-ú ingatlant érintő módosítását tartalmazz.

Telki Község helyi építési szabályzatának (HÉSZ) jelen részleges módosítását Telki Község Önkormányzatának megbízásából a KASIB Mérnöki Manager Iroda Kft. készítette.

A módosítás a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (továbbiakban: Tkr.) 32. § (1) bekezdés c) pont szerint tárgyalásos eljárás szerint és a 42. § szerinti tartalommal készül.

A tervezett módosítás összhangban van a település - korábbi időszakban kidolgozott - településfejlesztési koncepciójával, a véleményezési anyagban szerepeltetett módosítási javaslat a Sportcsarnok tervezőjével, a község Főépítészével és az Önkormányzat illetékeseivel folytatott egyeztetéseknek megfelelően véglegesített szakmai álláspontot tükrözi.

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (továbbiakban: Tkr.) 32. § (1) bekezdés c) pont szerint tárgyalásos eljárás megindítása előtt a képviselő-testületnek a véleményezési eljárást lezáró, a partnerségi egyeztetést lezáró döntést szükséges hoznia.

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet (továbbiakban: Korm.rend.) 32. § (1) bekezdés c) pontja alapján a településrendezési eszközök ezen módosítása tárgyalásos eljárás keretében végezhető, így a tervezett módosítás a tárgyalásos eljárás lefolytatására megküldésre kerül az állami főépítészi részére.

A helyi építési szabályzat tervezett módosítása tekintetében a partnerségi egyeztetés lefolytatásra került: a tervezetről és a véleményezés lehetőségéről hirdetményben tájékoztatásra került a lakosság, a tervezet közzétételre került az önkormányzat honlapján, és elérhető volt az önkormányzati hivatalban.

A Korm. rend. 39. § (2) bekezdése szerint a véleményezést követően a beérkezett véleményeket ismertetni kell a képviselő-testülettel, amelyek elfogadásáról vagy el nem fogadásáról a képviselő- testület dönt. A képviselő-testületnek a vélemény, észrevétel el nem fogadása esetén a döntését indokolnia kell.

A lakosság és partnerek részéről tervezettel kapcsolatban észrevétel nem érkezett. A partnerségi egyeztetés a döntés dokumentálásával, közzétételével lezárul.

A véleményezési szakasz lezárását követően a polgármester a tárgyalásos eljárás lefolytatása érdekében a módosítás dokumentációját megküldi az állami főépítész hatáskörében eljáró megyei kormányhivatal részére.

A kérelemhez mellékelni kell: a partnerségi egyeztetést lezáró döntést, a településrendezési eszközök tervezetét és a tervezett módosítás rövid összefoglaló indoklását és az alátámasztó javaslatot.

Telki, 2018. november 26.

Deltai Károly

polgármester

**Határozati javaslat**

**Telki község Önkormányzat**

**Képviselő-testülete**

**/2018. (XI. .) Öh. számú**

 **Határozata**

**Telki Község Helyi Építési Szabályzat módosítása**

**– véleményezési eljárás lezárása -**

Telki Község Önkormányzatának Képviselő-testülete megállapítja, hogy a Telki Község Helyi Építési Szabályzat módosítása keretében -a településfejlesztéssel, településrendezési és településképi feladataival összegfüggő partnerségi egyeztetés szabályairól szóló 10/2017.(V.02.) Ör.rendelet szerint lezajlott - partnerségi véleményezés során a tervezettel kapcsolatban a Partnerektől észrevétel nem érkezett. A képviselő-testület a településrendezési eszköz módosításának (a Helyi Építési Szabályzat módosításának) véleményezési szakaszát lezárja.

A képviselő-testület megbízza a Polgármestert, hogy a Helyi Építési Szabályzat módosításának tervezetét küldje meg a Pest Megyei Kormányhivatal részére, és a módosítás elfogadásához kérje meg az állami főépítész záró szakmai véleményét a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet (továbbiakban: Korm.rend.) 32. § (1) bekezdés c) pontja alapján lefolytatott tárgyalásos eljárás lefolytatását követően.

Felelős: Polgármester

Határidő: azonnal